ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 66/2564เรื่อง หลักเกณฑ์ในรายละเอียดเกี่ยวกับการให้บริการสําหรับ ผู้ประกอบธุรกิจหลักทรัพย์และผู้ประกอบธุรกิจ สัญญาซื้อขายล่วงหน้า(ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 5(1) ประกอบกับข้อ 12 วรรคหนึ่ง (3) และ (9) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 71/2563 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 14) ลงวันที่ 4 ธันวาคม พ.ศ. 2563 และข้อ 12 วรรคหนึ่ง (3/1) และข้อ 25/4 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 49/2562 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 11) ลงวันที่ 25 กันยายน พ.ศ. 2562 สํานักงานออกประกาศไว้ดังต่อไปนี้ ข้อ 1 ให้เพิ่มบทนิยามคําว่า "บริษัทจัดการกองทุนส่วนบุคคล" ต่อจากบทนิยามคําว่า "ประกาศมาตรฐานการประกอบธุรกิจ" ในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2562 เรื่อง หลักเกณฑ์ในรายละเอียดเกี่ยวกับการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 12 กุมภาพันธ์ พ.ศ. 2562""บริษัทจัดการกองทุนส่วนบุคคล" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล"ข้อ 2 ให้เพิ่มความต่อไปนี้เป็น (5) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2562 เรื่อง หลักเกณฑ์ในรายละเอียดเกี่ยวกับการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 12 กุมภาพันธ์ พ.ศ. 2562"(5) การให้บริการจัดการกองทุนรวมและกองทุนส่วนบุคคล ให้เป็นไปตามหมวด 5"ข้อ 3 ให้เพิ่มความต่อไปนี้เป็นหมวด 5 การให้บริการจัดการกองทุนรวมและกองทุนส่วนบุคคล ข้อ 22/1 ข้อ 22/2 ข้อ 22/3 และข้อ 22/4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2562 เรื่อง หลักเกณฑ์ในรายละเอียดเกี่ยวกับการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 12 กุมภาพันธ์ พ.ศ. 2562"หมวด 5การให้บริการจัดการกองทุนรวมและกองทุนส่วนบุคคล\_\_\_\_\_\_\_\_\_\_\_\_\_\_\_\_\_\_\_ ข้อ 22/1 ในหมวดนี้"ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม"ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคลข้อ 22/2 บริษัทจัดการกองทุนรวมและบริษัทจัดการกองทุนส่วนบุคคลต้องกําหนดกระบวนการและกลไกในการตัดสินใจ และจัดการลงทุนอย่างมีประสิทธิภาพโดยคํานึงถึงประโยชน์ของลูกค้า โดยต้องกําหนดขั้นตอนและวิธีดําเนินการในการจัดการลงทุนดังต่อไปนี้(1) การกําหนดกลยุทธ์และนโยบายการลงทุน(2) การพิจารณาตัดสินใจในการจัดการลงทุน(3) การรับหรือส่งคําสั่งซื้อขายของกองทุน(4) การควบคุมดูแลการจัดการลงทุน(5) การปฏิบัติงานด้านการสนับสนุนการจัดการลงทุน ข้อ 22/3 ในการพิจารณาคัดเลือกและแต่งตั้งผู้ดูแลผลประโยชน์ บริษัทจัดการกองทุนรวมต้องดําเนินการดังต่อไปนี้ (1) คัดเลือกและแต่งตั้งผู้ดูแลผลประโยชน์ที่มีคุณสมบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติของผู้ดูแลผลประโยชน์ของกองทุนรวม (2) จัดทําข้อตกลงเกี่ยวกับขอบเขตในการปฏิบัติงานของผู้ดูแลผลประโยชน์(3) สอบทานการดําเนินงานของผู้ดูแลผลประโยชน์ให้เป็นไปตามข้อตกลงตาม (2) อย่างสม่ําเสมอ ข้อ 22/4 ในการพิจารณาคัดเลือกและแต่งตั้งผู้รับฝากทรัพย์สิน บริษัทจัดการกองทุนส่วนบุคคลต้องดําเนินการดังต่อไปนี้(1) จัดให้มีผู้รับฝากทรัพย์สินที่มีคุณสมบัติตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล (2) จัดให้มีข้อตกลงเกี่ยวกับขอบเขตในการปฏิบัติงานของผู้รับฝากทรัพย์สิน(3) สอบทานการดําเนินงานของผู้รับฝากทรัพย์สินให้เป็นไปตามข้อตกลงตาม (2) อย่างสม่ําเสมอ" ข้อ 4 ประกาศนี้ให้ใช้บังคับตั้งแต่วันที่ 1 มกราคม พ.ศ. 2565 เป็นต้นไป ประกาศ ณ วันที่ 13 ธันวาคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์